Manuál pre birmovancov – 20.11.2020 **6A**

Posledný manuál bol **5A** – Životopis sv. Faustíny Kovalskej a päť nových foriem BM.

Zistil som pri prezretí doterajších Vašich testov, že väčšina z Vás si neváži, že Vám ponúkam na učenie stručný manuál, preto som sa rozhodol prejsť na jednoduchší spôsob a to, že Vám od teraz budem v manuáli dávať len praktický návod, kde si môžete tú ktorú látku alebo učivo, ktoré som odprezentoval nájsť.

1. Vo štvrtok 22.10.2020 (pozvánka bola v LúKe 42/20) som Vám cez farskú fb stránku pri sv. omši odprezentoval ako ďalšieho **patróna birmovky sv. Jána Pavla II.** Je potrebné, aby ste vedeli jeho stručný životopis, resp., aby ste vedeli kto to bol. Ak neviete nájsť moju prezentáciu, naštudujte si jeho životopis z kníh o svätých, alebo z internetu.
2. V piatok 30.10.2020 – som Vám cez farskú fb stránku online cez sv. omšu odprezentoval **život Márie Simmy s dušami z očistca cez knihu „Dostaňte nás odtiaľto“.** Je potrebné, aby ste vedeli kto to bol Mária Simma a čo všetko urobila pre duše v očistci. Zdroje: fb, google.
3. Od 25.10.2020 do 1.11.2020 ste mali prečítať, alebo vypočuť si z internetu (biblia dňom i nocou) celú knihu **Rút.** (Birmovné okienko v LúKa 43/20).Budem požadovať obsah, mená hlavných postáv, jednoducho ma budete musieť presvedčiť, že ste tú knihu prečítali (resp. vypočuli si).
4. Na začiatku novembra ste mi mali odovzdať **„denník birmovanca za október“** a mali ste si vyzdvihnúť **„denník birmovanca za november“.** Mohli ste sa vyspovedať a tak získať odpustky pre duše v očistci. (Birmovné okienko v LúKa 44/20).
5. Od 8.11.2020 do 15.11.2020 ste mali prečítať al. vypočuť si celú starozákonnú knihu **Tobiáš**. Budem požadovať obsah, mená hlavných postáv, jednoducho ma budete musieť presvedčiť, že ste tú knihu prečítali (resp. vypočuli si). (Birmovné okienko v LúKa 45/20).
6. V stredu 11.11.2020 som vám pri online sv. omši odprezentoval ďalšieho **patróna birmovky** a zároveň patróna celej diecézy **sv. Martina**. Ak neviete nájsť moju prezentáciu, naštudujte si jeho životopis z kníh o svätých, alebo z internetu. Pozvánka na birmovnú sv. omšu bola v LúKe 45/20 na 13.11.20, ale v Messengeri som pozvánku opravil. Týmto Vás prosím, aby ste sa všetci nahlásili na messenger v skupine birmovanci.
7. V LúKe 46/20 ste dostali pozvánku na sv. omšu v piatok 20.11.20 o 17.00h vo farskom kostole a po sv. omši povinné stretnutie birmovancov. Prezentácia o ďalšej **patrónke birmovky o bl. Anke Kolesárovej.**
8. DÚ, ktorá bude zverejnená v LúKe 47/20: Milí birmovanci, pozývam Vás na sv. omšu a stretnutie v piatok 27.11.2020 o 17.00h do kostola v Lúčkach. Pozrite si na farskej fb. a youtube stránke všetky prezentácie v mesiaci október a november, skontrolujte si, či ste splnili všetky DÚ a naučte sa do piatku **naspamäť** zo starozákonnej knihy Žalmov **žalm č. 1.** Po sv. omši v piatok si napíšeme test z Vašich vedomosti.
9. Ja som Vás neprestal pripravovať na birmovku. Ak chcete, urobte všetko preto, aby ste vy sami sa neprestali na birmovku pripravovať. Potrebujem vidieť prax Vášho duchovného života a života vo farnosti a našej cirkvi (sv. omše, sv. prijímania, sv. spovede, služba pri liturgii, služba v kostole, pri kostole, vo farnosti, v cirkvi atď.). Ak nebude prax, bude musieť byť Vaša naučená teória (to je všetko to čo Vás učím a budem učiť do praxe Vášho časného života a to všetko pre večnosť v Nebi).
10. Prežívame výnimočný čas a dobu a preto i príprava na birmovku je výnimočná. Boh nech Vás ochraňuje a nech Vám pomáha.

Váš farár Peter